
A résztvevő feladatai a mobilitás előtt 
Kérjük, röviden mutassa be, hogyan készült fel a mobilitásra.
	A továbbképzés tematikáját és céljait megismertem. A továbbképzéssel kapcsolatos tájékoztató anyagokat elolvastam, a szükséges dokumentumokat kitöltöttem.
Megadtam az utasbiztosításhoz szükséges adatokat, ellenőrizetem azt, hogy a megadott adatok a valóságnak megfelelnek.
A kiutazáshoz szükséges banki adatokat megadtam és ellenőriztem a bankszámla számom és az IBAN számom helyességét. Részt vettem a tájékoztatón, melyen részletesen ismertették a kiutazás körülményeit, a transzfert, a kísérőink elérhetőségeit és biztosítottak arról, hogy a háttérből segítik a mobilitást, illetve az esetlegesen felmerülő problémákat kezelik (nem volt erre szükség).
A külföldi tanulási céljaimat meghatároztam. Nagyon fontos számomra az, hogy a sajátos nevelési igényű tanulók számára alkalmas módszereket ismerjek meg. Főként tehát pedagógia, módszertani fejlődésemre koncentráltam, valamint fontos volt, hogy a megszerzett tudást itthon, a mindennapi munkám során is tudjam alkalmazni- 
A programban sok olyan módszert és elméleti anyagot találtam, amely az oktatói munkámat sokban tudná segíteni. A legfontosabb módszereket és anyagokat meghatároztam a képzéssel kapcsolatban.
Meghatároztam, hogy az iskolánk gyakorlatába hogyan illeszkedik majd bele a továbbképzés. A vezetőkkel és a fejlesztő pedagógussal egyeztettem az SNI-s tanulói jelenlegi helyzetével és számával kapcsolatban, illetve felhasználtam saját tapasztalataimat is.
Angol a képzés nyelve, így átismételtem az angol nyelvvel kapcsolatos ismereteimet, fontosabb nyelvtani szabályokat. Az oktatáshoz szükséges szakkifejezéseket megkerestem a szótárban. Igyekeztem tehát angol nyelvtudásomat fejleszteni.
Elemeztem Csehország kulturális sajátosságait, az életmóddal kapcsolatos PPT-t, hogy megismerjem a cseh a szokásokat. 
A google map segítségével megnéztem a szállást, az iskolát, hogy képet kapjak a képzés későbbi helyszíneiről.










Tanulási eredmények
Az elvárt tanulási eredmények meghatározása a mobilitás tervezési szakaszában (pályázat)
(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.)
	Fontos, hogy megismerjük, más országokban hogyan kezelik a tanulási nehézséggel küzdő, fejlesztésre szoruló tanulókat, így van lehetőségem megismerni az cseh oktatási rendszert, különös tekintettel az SNI tanulókra, a náluk alkalmazott módszerekre. 
Fontos, hogy megismerjem a fogadó iskolánkat: az alkalmazott oktatási módszereket, a tanmenetek elkészítését, az oktatási környezetet, és a szakképzést.
Szeretném megismerni a fogadó iskola felépítését, eszközeit, a tanulási környezetet. 
A mobilitás végén képes leszek azonosítani a veszélyeztetett és az SNI-s gyermekeket.
Képes leszek megállapítani, hogy a tanulók mely képességeikkel vannak problémák: diszlexia, diszgráfia, diszkalkulia, ADHD, figyelemzavar és képes leszek alkalmazni azokat a módszereket, amellyel megkönnyíthetem számukra a tanulást az oktatói munkám során is. 
A képzés segítségével jobban megértem a sajátos nevelési igényű gyerekek nehézségeit, illetve könnyebb lesz a kommunikáció velük és gondviselőikkel is. 
Képes leszek javítani az SNI-s gyermekekkel való kapcsolatomat, és jobban megérteni a tanulási nehézségeiket.




A tanulási eredmények értékelése a mobilitás után
(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre – a résztvevő hogyan értékeli, sikerült-e elérni a kitűzött tanulási eredményeket a mobilitása során.)

	Mit tanult, tapasztalt, sajátított el a mobilitás alatt? Miben fejlődött?
	Az első nap megismertük a fogadó intézményt, annak épületét. Az iskola több emeletes, jól felszerelt, rendezett. A tantermek az adott korosztálynak megfelelőek. Az alsósoknál játékok, a magasabb évfolyamokon pedig digitális eszközök állnak rendelkezésre. A folyosókon tanulás segítő dekorációkat láttunk (minden tantárgyhoz). Az étkező mellett az egészséges táplálkozás jegyében készült a dekoráció. A közösségi terek, irodák, tanáriszobák világosak, felszereltségük modern. Az iskola épületének megismerése után előadásokat hallottunk a cseh iskolarendszerről -, mely több pontban hasonlít a magyarhoz -, és az SNI tanulókról. Ezen a téren is sok a hasonlóság, de sokkal részletesebb útmutatók kapnak a szakértőktől az iskolák, mint nálunk. Igyekeznek korán felismerni a tanulási nehézséget, idegrendszeri éretlenséget, stb. és részletes fejlesztési tervet adnak a szülőknek és az iskolának is. A pedagógusoknak kötelességük ezt a fejlesztési tervet szem előtt tartani és aszerint oktatni a tanulót. Ehhez asszisztens segítségét is igénybe vehetik. 
A fogadó intézményről, EUDCAnet iskoláról nem csak külső képet kaptunk, hanem megismertük az ott folyó – alternatív, de több csehországi iskola által követtett – oktatást. Az iskolát 12 éve alapították és pont azzal a céllal jött létre, hogy a tanulók és tanárok számára is élvezetes legyen az oktatás és emellett eredményes is. Nagy hangsúlyt fektetnek a nyelvtanulásra. Többnyire két nyelven oktatját a tantárgyakat (cseh és angol). A tanulók kiválóan beszélnek angoluk és tolmácsolnak is, szükség esetén. Amikor angol tanulmányaikat befejezik (nyelvvizsga), újabb nyelvek tanulásába fognak, így iskolai életük alatt több idegen nyelvet is elsajátítanak. Projektekben oktatnak, így a tanári együttműködés is nagyon szoros. A százalékos értékelést főként az SNI tanulók és a motiváció miatt vezették be. Úgy tapasztalták, hogy jobban motiválhatók a tanulók ezzel az értékeléssel, mint a hagyományos jegyekkel. 
A testnevelés órákat új módon tartják: minden tanulónak egy meghatározott óraszámot kell teljesíteni a sikeres tanévhez, de hogy hol és mikor teljesíti az részben a diákra van bízva. Lehet bármely sportot vagy konditermet látogatni, ahol az eltöltött órák után igazolást adnak. 
A következő napokban előadást tartottak a diszlexia, a diszgráfia, ADHD és az autizmus témakörökből. Az oktatás interaktív volt, kipróbáltuk magunk is azokat a feladatokat, módszereket, amelyeket elméletben is bemutattak. A feladatok egy része a figyelem fenntartását, fejlesztését célozták meg. Ezek neurodivergens, de neurotipikus tanulók számára is hasznosak lehetnek. Ezekből a feladatlapokból kaptunk itthoni felhasználásra is. Olyan feladatokat is csináltunk, amelyek az agyféltkedominanciát meg lehet állapítani. Készítenünk kellett egy óratervet, amelynek témája a család és barátság.  ADHD-s tanulóknak szólt ez az óra. Itt csoportban dolgoztunk.  Csoportban dolgoztunk fel egy tanórát, amelynek során az Kaptunk kis műanyag eszközöket „matatókat”, amelyek segítenek az ADHD-s tanulóknak a fókusz fenntartásában, hiszen miközben a kezük jár, matat, jobban tudnak koncentrálni. 
Meglátogattunk egy szociális (egészségügyi) oktatási intézményt is, amely szellemi, mentális és testi sérült emberekkel foglalkozik. Az óvoda, általános iskola, középiskola és az élethosszig tartó tanítás és gondoskodás volt az intézmény feladata. A sérült felnőttek és kisgyermekek látványa nagyon megindító volt, ugyanakkor jó volt látni azt az odaadást és a szeretetet, amellyel az ott dolgozók, fejlesztők, ápolók körülvették őket. Az intézmény fejlesztőszobáit megnéztük, és megcsodáltuk a kreatív műhelyben készült alkotásokat (képek, szőnyegek, kerámiák).
A további előadásokon gyakorlati feladatokat kaptunk, melyek főként a figyelmet fejlesztik. Felhívták a figyelmet a gondolattérkép fontosságára is. Nem csak hagyományos, hanem digitális formában is készíthető ilyen. Elmondták ennek alapelveit, illetve a gyakorlatban is kipróbálhattuk egy általános témában (étkezés). Ezután egy újabb előadást tartottak az ADHD felismeréséről, szerepéről a korai iskolaelhagyásban. 
A nap végén a gamifikációt mutatta be nekünk gyakorló tanárként az egyik fiatal előadó. Fontos, hogy az oktató a Z generáció tagja, így más szemmel látja és mutatta be a játékosítást, amely számunka is más perspektívát jelentett.  A számítógépes játékok hatása a gyerekekre, és a különböző online elérhető játékok, az MI használata az órákon és házi feladatként nagyon érdekes volt számomra. Hangsúlyozták azonban azt is, hogy nem szerencsés csak a digitális játékokat bevonni a tanulásba, hanem érdemes a hagyományos játékokat (kártya, tábla) is használni, hiszen ezek olyan kompetenciákat fejlesztenek, illetve olyan dolgokat mozgatnak meg, amelyre a digitális világ nem képes. Kaptunk ötleteket is ilyen játékok beszerzéséhez, elkészítéséhez. A nap végén körbe ültünk és játszottunk egy játékot, amely bármelyik tantárgy keretében használhatunk, akár önismereti feladatokra osztályfőnöki órán, de összefoglalásra, tudás rendszerezésére is alkalmas. 
A mobilitási projekt segített abban, hogy magabiztosabb legyek az új módszerek kipróbálása és a meglévők fejlesztésének a terén.  Jó volt, hogy kaptunk segítséget, ötleteket, módszereket, amelyek segítségével az SNI tanulóinkat is jobban meg tudjuk érteni és hatékonyabban be tudjuk vonni a tanulási folyamatokba. Nyitottabb lettem, új embereket ismertem meg mind nemzetközi, mind hazai téren (hiszen 2 szentesi kolléganő is velünk volt). A projekt során a házigazdáink kedvesek és segítőkész voltak, figyeltek az igényeinkre, mindent meg lehetett velük beszélni. Az előadók személyisége magával ragadt, hitelesek voltak a témában. Minden kérdésünkre készséggel válaszoltak. Angol nyelven, de teljesen érthetően tartották a foglalkozásokat. 
Prága megismerése a városnézések alkalmával életre szóló élmény volt. Történelemtanárként különösen fontosnak tartottam, hogy Prága történelmi értékeit is megmutatták. A várakat, a templomokat örömmel fotóztam, hiszen ezeket a képeket és az itt szerzett kulturális ismereteket a tanóráim során szintén fel tudom használni. Megnéztük a fontosabb látványosságokat: Nemzeti Múzeum, táncoló ház, Vyšehrad vár, Károly híd , Cafe Slavia, Orloj óratorony,a Franz Kafka feje szobor. A prágai gasztronómia fantasztikus, egyik esete sült csülököt vacsoráztunk az óvárosban egy étteremben. Bár a kísérőinkkel gyakran a tömegközlekedést használtuk, de a szabadidőnkben nagy sétákat tettünk a prágai utcákon, különösen a Károly-hídon és az óvárosi részen. 


	Mennyire teljesültek az előzőleg meghatározott célkitűzései?
	Az előre meghatározott céljaim teljesültek, sok érdekes tudással bővült a tanítási módszerem. Az órákon mindenképpen fogom alkalmazni azokat a játékos feladatokat, amelyeket a fogadó iskolától kaptunk. Ezek hasznosak lehetnek bemelegítésre és a figyelem fejlesztésére is, de akár arra is, hogy kizökkentsük a fiatalokat, ha nagyon elfáradnának.  Az „Én vagyok az egyetlen…” játékot is igyekszem beépíteni az osztályfőnöki és a szakóráimba is. Ezen kívül nagyon sok segítséget és ötletet kaptam a játékosítás fejlesztéséhez, tökéletesítéséhez. Korábban is használtam már a gondolattérképet, de ennek is nagyobb teret fogok adni a jövőben. 
Fejlődött az angol nyelvi kompetenciám írásban és szóban.
Összességében az előre meghatározott célok közül mindent elértem, és a továbbképzés új módszertanokat, elméletet és szakmai fejlődést hozott.

	A tapasztalatok milyen előnyt jelentenek a hazai előmenetele/további munkája során?
	A megszerzett tapasztalatok előnyt jelentenek majd a napi munkámban. Iskolánkban sok neurodivergens gyerek tanul. Vannak SNI és BTMN-es tanulók, akik számára a tanult módszerek mindenképpen hasznosak lesznek. Mivel korábban is elkezdtem a gamifikációt, így sok ötletet kaptam a saját rendszerem tökéletesítéséhez.  Az ADHD-s tanulóknak több szünetet és változatosabb feladatokat fogok a jövőben készíteni, hogy fenntartsam az érdeklődésüket. Azt gondolom, az új módszerekkel nekem is könnyebb lesz kezelni bizonyos nehezebb helyzeteket és a tanulók is több sikerélményhez jutnak.
A kollégákkal is megosztom a jó gyakorlatot, amelyet szereztem a képzés során.


	Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról?
	A képzés legfontosabb tanúsága az volt, hogy nem kell feltétlenül az SNI-s tanulókat külön iskolában és speciális képzések keretében tanítani. A legtöbb ilyen nehézséggel küzdő tanuló integrálható, ha a megfelelő módszerekkel közelítünk hozzájuk. Nagyon tetszett az, hogy nem csak egy rövid javaslatot kapnak az iskolák a szakszolgálattól (például időhosszabbítás), hanem teljeskörű fejlesztési tervet írnak elő a szakemberek, amelyet a tanároknak figyelembe kell venni. Így a pedagógusok tudják, hogy milyen feladatokkal tudják a tanulókat segíteni. Az is csodálatra méltó, hogy a szülőket is támogatják és rengeteg segítséget kapnak az SNI-s tanulók kezelésével, magatartásával kapcsolatban. A másik jó gyakorlat, amit alkalmaznak az a kis létszámú osztályok, és a csoportbontás. Nagyon fontos, hogy ismerjük a tanulókat, így tudjuk a jó módszereket kiválasztani és alkalmazni. Ez 10-12 fős csoportokban sokkal hatékonyabb, mint esetenként 2-szer, 3-szor nagyobb létszámmal. A cseh rendszer sokkal rugalmasabb, de egyben szigorúbb is, több hangsúlyt helyez a pedagógusokra, és az előírt szakvélemény alapján kell a tanmenetet is összeálltani. Az eredményeik is igazolják őket. A tanulási környezet, a tantermek sokkal barátságosabbak, világosabbak, színesebbek, mint nálunk. A tanulók felszabadultabbak, motiváltabbak. Annak ellenére, hogy a tanköteles kor 14 év, a lemorzsolódás nem drasztikus.  A tanulók nyelvtudása kimagasló. Képesek voltak tolmácsolni és könnyedén váltottak a cseh és az angol nyelv között. A fiatalabb korosztály (vendéglátásban, kereskedelemben, közlekedésben) jól beszél angolul. Ez mindenképpen követendő példa. A prágai kultúra egy igazi multikultúra, ahol több ország állampolgárai találkoznak és tanulnak egymástól. Ezen kívül erős a nemzeti identitás, és ragaszkodnak a szokásaikhoz, ételekhez, a kultúrához, ezekre büszkék is. Prága rendezett, tiszta, igazi európai város.



Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?
(A terjesztésre, beépítésre vonatkozó tervek.)
	A képzés során megismert módszereket teljes egészében át lehet ültetni a magyar gyakorlatba és bármelyik iskolatípusba, így a szakképzésbe is. Az SNI tanulók támogatása fontos, hiszen lemaradásukat, nehézségeiket nem az okozza elsősorban, hogy nem képesek teljesíteni a követelményeket, hanem az, hogy ugyanazzal a módszerekkel próbáljuk oktatni, mint neurotipikus társaikat. Esetükben a differenciálás nagyon fontos, hiszen ugyanoda el tudnak jutni, ahová a többi osztálytársuk. 
A megtanult módszereket a napi munkám során is alkalmazni fogom. A fókusz fenntartására beszerzek apró játékokat (stresszlabdákat például). Bár eddig is tisztában voltam az ADHD-s tanulók esetében a kézmozgás fontosságával, engedtem a firkálást, rajzolást, de most célzottan is kipróbálom ezt a módszert.
A gamifikációt a történelemóráimon még kidolgozottabban, átgondoltabban fogom alkalmazni. 
Az osztályfőnöki és szakóráimon a játékos feladatlapokat, illetve a beszélgetőkört („Én vagyok az egyetlen, aki…) felhasználom akár önismeret, akár tanulásmódszertani fejlesztésre, csapatépítésre és rendszerező tanulásra is. 
A képzésen megismert jó gyakorlatokat megosztom a kollégákkal, és javaslatot teszek ezek intézményi szintű bevezetésére. Így a szakmai munkám minőség is javulni fog.
A mobilitás során új emberekkel ismerkedtünk meg, nemzetközi kapcsolatokat építettük ki, és megosztottuk egymás között a tapasztalatainkat. Ezt felhasználhatjuk az iskolánkban, és több nemzetközi szervezettel alakíthatunk ki szorosabb kapcsolatot.



További információ: Az iskola és a világ TKA, 2016.

A továbbképzés programja / szakmai látogatás (job shadowing) munkaterve napi lebontásban
	Daily Programme
5- Day Course Modules
The courses are every day from 09.00 to 14:00.

DAY 1
·        Module 01 – Introduction to the course
·        Module 02 – Czech Education Model and inclusion of children with special needs.
·        Module 03 – Special needs: theoretical background (physical disorders, psychiatric disorders, emotional problems, behavioral problems, learning disorders (or disabilities, gifted children)
DAY 2
·        Module 04 – Integration and inclusion, exclusion, mainstreaming, identification risks, factors, and barriers
·        Module 05 –  Stereotypes and myths in regards to teaching children with special needs
DAY 3
·        Module 06 – Activities for special needs children
·        Module 07 – Communication and cooperation with parents and family, examples of the best practices
·        Module 08 – Teaching multicultural classes (mutual understanding and respect)
DAY 4
·        Module 09 – Enhance practices for children who have or are at risk of developing mental health disorders
·        Module 10 – Learning disabilities are not a handicap
·        Module 11 – Activities for gifted children, developing creative thinking, (task-based learning, problem-based learning, project-based learning, experiential learning, real-world task)
DAY 5
·        Module 12 – Feedback & Project workshop, school visits, cultural excursion in the local area,
·        Module 13 –  Individual projects, presentation of activities

